Toy Story 3

Toy Story 3 er en amerikansk dataanimert 3D-film produsert av Pixar Animation Studios. Filmen er en oppfølger til filmene Toy Story og Toy Story 2. Lee Unkrich, som klippet de første filmene, og også ko-regisserte den andre, overtok for den opprinnelige regissøren John Lasseter. Lasseter er likevel med som produsent. Tom Hanks og Tim Allen er bekreftet som stemmer til hovedrollene. Åsleik Engmark har stemmen til Cowboy-leken Woody i den norske versjonen.

Filmen fikk aldersgrense 7 år i Norge med tilleggskommentaren «frarådes barn under 7 år». Medietilsynet uttalte følgende: «Dramatiske og intense sekvenser gjør at filmen får 7-årsgrense. Enkelte skremmende elementer gjør at filmen frarådes barn under 7 år.»

Under den 83. Oscar-utdelingen vant filmen Oscar for beste animasjonsfilm. I tillegg vant filmen Oscar for beste sang med låta «We belong together» av Randy Newman. Filmen var også nominert i klassene beste film, beste filmatisering og beste lydredigering.

Handlingsreferat 
Andy er nå 17 år gammel, og forbereder seg på å reise til college. Han har ikke lekt med de gamle lekene hans på flere år, og de fleste lekene er for lengst kastet eller gitt bort. Bortsett fra Woody, Buzz Lightyear, Jessie, Bullseye, Rex, Slinky, Hamm, Mr. og Mrs. Potato Head, Aliens og tre små leke-soldater. De fortvilte lekene reflekterer over fremtiden deres, og soldatene velger å reise deres vei. Andy har til hensikt å ta Woody med seg til college, og legger de andre lekene i en søppelsekk for å lagre dem på loftet. Imidlertid tror Andys mor ved en feil at posen bare inneholder søppel, og legger fra seg posen på fortauskanten ved siden av søppel-spannet deres.

Lekene unnslipper søppel-bilen, men de tror Andy kastet dem ut med vilje. De velger å reise i morens bil sammen med Mollys gamle Barbie-dukke, på vei til Sunnyside barnehage. Woody følger etter dem, men klarer ikke å overbevise dem om Andys virkelige intensjoner. Ved Sunnyside blir Andys leker ønsket velkommen av de andre lekene, ledet av Lots-O'-Huggin 'Bear («Lotso»). Alle lekene (unntatt Woody) blir glade over å høre at Sunnyside aldri går tom for små barn som de kan leke med, og Barbie får kjapt romantiske følelser for en Ken-dukke.

Woody forsøker å komme hjem, men blir i stedet oppdaget av et barn fra Sunnyside ved navn Bonnie. Han tar med Woody hjem, og leker med ham sammen med hennes andre leker. Men hennes andre leker blir sjokkerte over at Woody kom fra Sunnyside. Chuckles, en klovn, forklarer at han og Lotso tidligere ble eid av en jente som het Daisy, men at hun mistet dem. Lekene kom deretter til Sunnyside, hvor Lotso overtok og gjorde barnehagen til et fengsel for alle lekene. Men Chuckles ble senere funnet av Bonnie.

I mellomtiden blir Andys leker utsatt for en veldig slitsom leke-tid sammen med de minste barna, og Buzz om å komme til de eldre barna. Men Lotso bytter Buzz til hans opprinnelige fabrikk-innstilling, og sletter hans hukommelse. Mrs. Potato Head, gjennom et øye som hun tidligere mistet på Andys rom, får øye på Andy som leter etter dem. De innser at Woody snakket sant om Andys intensjoner, og de ønsker å reise hjem. Men de blir tatt av den nå hjernevaskede Buzz. Woody vender tilbake til Sunnyside, og forsøker å redde alle vennene hans. Men samtidig må de unngå Lotso, og hans håndlangere som har innført tøffere sikkerhetstiltak for å hindre at noen leketøy kommer seg unna.

Rolleliste (stemmer) 

 Andre norske stemmer: Christoffer Staib, Eline Høyer, Erik Hivju, Erik Skøld, Erlend Sem Hartgen, Finn Schau, Helene Hagen, Ivar Nørve, Jon Todal Sæbø, Mari Maurstad, Mathilde Hellenes Nordfonn, Per Skjølsvik, Sarah MacDonald Berge, Sebastian Lewis, Sigmund Sæverud, Siv Charlotte Klynderud, Sofi Charlotte Funner, Suzanne Paalgard, Sverre Bentzen, Thorbjørn Harr, Trond Brænne, Unn Vibeke Hol og Øyvind B. Lyse.

Referanser

Eksterne lenker 
 
 

Filmer fra 2010
Animerte fantasyfilmer fra USA
Pixar-filmer
Animerte barnefilmer fra USA
Animerte filmer innspilt i 3D-format
Oscar-vinnere (animasjonsfilm)
Oscar-vinnere (sang)
Engelskspråklige filmer
Oppfølgerfilmer
Animerte eventyrfilmer fra USA
Animerte filmkomedier fra USA